ΓΡΑΠΤΗ ΕΡΩΤΗΣΗ E-1152/03

υποβολή: Joke Swiebel (PSE) προς το Συμβούλιο

(1 Απριλίου 2003)

Θέμα: Άτομα που διασχίζουν τη Βουλγαρία για διακοπές — εκβιασμοί

Κατά τα τελευταία έτη, έχει συμβεί με μεγάλη συχνότητα σε πολλούς ολλανδούςπηκόους που διασχίζουν τη Βουλγαρία προκειμένου να μεταβούν στην Τουρκία κατά τις (θερινές) διακοπές, ναποπέσουν θύματα εκβιασμού και άλλων βρώμικων πρακτικών εκ μέρους των κρατικώνπαλλήλων, οι οποίοι τους αποσπούν χρήματα στα σύνορα με πολλούς και διαφόρους τρόπους, μεταξύ άλλων ως πρόστιμο ή διόδια ή βίζα. Έχει καταρτισθεί φάκελος με αφηγήσεις περιστατικών που έχει συλλέξει και επιβεβαιώνει το ολλανδικό ίδρυμα Inspraakorgan Turken in Nederland (Η Φωνή των Τούρκων Στις Κάτω Χώρες). Ο φάκελος αυτός μπορεί να διαβιβασθεί στην Επιτροπή.

Το Συμβούλιο γνωρίζει επαρκώς το πρόβλημα αυτό, δεδομένου ότι το Μάιο του 2002, η Ισπανική Προεδρία το είχε ήδηποβάλει στο Υπουργείο Εξωτερικών Υποθέσεων της Βουλγαρίας. Όπως επίσης έχω καταλάβει, οι πρόξενοι διαφόρων κρατών μελών της ΕΕ στη Βουλγαρία ήλθαν σε συνεννόηση προκειμένου να εκθέσουν το πρόβλημα αυτό στις βουλγαρικές αρχές.

Σε μερικούς μήνες φθάνουν πάλι οι καλοκαιρινές διακοπές και πολλοί άνθρωποι θα ταξιδέψουν προς την Τουρκία μέσω Βουλγαρίας και Βαλκανίων. Μπορεί να αναφέρει το Συμβούλιο ποια ήταν η έκβαση της ως άνω συνεννόησης· Σε τι ενέργειες έχει προβεί το Συμβούλιο προκειμένου να επιστήσει την προσοχή των αρμοδίων βουλγαρικών αρχών στο πρόβλημα της απόσπασης χρημάτων από τους διερχόμενους παραθεριστές και σε ποια λύση κατέληξε προκειμένου να αποτρέψει στο μέλλον παρόμοιες πρακτικές· Τι δυνατότητες προσφέρουν τα προξενεία και οι πρεσβείες των χωρών της ΕΕ στη Βουλγαρία για την κατάθεση καταγγελιών και την παραπομπή των θυμάτων στις αρμόδιες δικαστικές αρχές της Βουλγαρίας, προκειμένου να ζητήσουν την επιστροφή των χρημάτων που έχασαν·

Απάντηση

(29 Σεπτεμβρίου 2003)

Το Συμβούλιο συμμερίζεται τις ανησυχίες της αξιότιμης κας βουλευτή σχετικά με την ασφάλεια των τουριστών στη Βουλγαρία. Τα ατυχή περιστατικά των τελευταίων ετών έδωσαν επιπλέον ώθηση στην πίεση που ήδη ασκεί η ΕΕ στα πλαίσια των επαφών της με τη Βουλγαρία.

Παρόλο που το Συμβούλιο δεν μπορεί να διερευνήσει ατομικές περιπτώσεις, διαδραματίζει εμμέσως κάποιο ρόλο, στα πλαίσια της διαδικασίας παρακολούθησης του βαθμού ευθυγράμμισης τωνποψηφίων χωρών με το κεκτημένο ΔΕΥ, το οποίο περιλαμβάνει το σεβασμό του κράτους δικαίου. Σύμφωνα με τις πληροφορίες μας, οι βουλγαρικές αρχές έχουν λάβει μέχρι σήμερα ορισμένα ειδικά μέτρα κατά της δωροδοκίας, η εφαρμογή των οποίων παρακολουθείται και θα παρακολουθείται συνεχώς τόσο από το Συμβούλιο όσο και από την Επιτροπή μέχρι την ημερομηνία προσχώρησης(1). Η πρόοδος που σημειώθηκε σε αυτόν τον τομέα αναγνωρίσθηκε από την Επιτροπή με την Τακτική της Έκθεση του 2002 για την ενταξιακή πρόοδο της Βουλγαρίας.

Στα πλαίσια της Ευρωπαϊκής Συμφωνίας με τη Βουλγαρία, των διαπραγματεύσεων για τη διεύρυνση και της Εταιρικής Σχέσης Ένταξης με τη Βουλγαρία, η επιτροπή και τα κράτη μέλη έχουν επανειλημμένα καλέσει τη Βουλγαρία να λάβει τα απαραίτητα μέτρα ώστε να αποφεύγονται συμβάντα όπως αυτά στα οποία αναφέρεται το αξιότιμο μέλος του ΕΚ. Η πρόσφαταποβληθείσα πρόταση απόφασης του Συμβουλίου για τις αρχές, τους ενδιάμεσους στόχους και τις προϋποθέσεις που περιέχονται στην εταιρική σχέση για την προσχώρηση της Βουλγαρίας(2) παραδείγματος χάριν, καλεί τις αρχές να προωθήσουν την καταπολέμηση της διαφθοράς, στα σώματα καιπηρεσίες επιβολής του νόμου, με () την ανάπτυξη ενός προγράμματος πρόληψης των πρακτικών διαφθοράς καθώς και έναν κώδικα δεοντολογίας για τουςπαλλήλους τουπουργείου εσωτερικών, ειδικότερα την τροχαία και τη συνοριακή αστυνομία ().

Η Ένωση θα συνεχίσει να παρακολουθεί τις εξελίξεις σε αυτόν τον τομέα, ιδίως στα πλαίσια των οργάνων που συστάθηκαν με την Ευρωπαϊκή Συμφωνία (Συμβούλιο Σύνδεσης, Επιτροπή Σύνδεσης καιποεπιτροπές).

Τέλος, έχει ενδιαφέρον ναπενθυμιστεί σχετικά ότι στα πλαίσια του προγράμματος PHARE 2002, ένα από τα τέσσερα εγκριθέντα σχέδια κατά της δωροδοκίας αναφέρεται ειδικά στη διαφθορά εντός των αστυνομικών δυνάμεων.

(1) Η Υπηρεσία Επιθεώρησης έχει συστήσει Τμήμα το οποίο ασχολείται ειδικά με τη δωροδοκία μέσα στο Υπουργείο Εσωτερικών. Ειδικό τμήμα της NSCOC (Εθνική Υπηρεσία για την Καταπολέμηση του Οργανωμένου Εγκλήματος) διερευνά ενδεχόμενες διασυνδέσεις δωροδοκίας μεταξύπαλλήλων της δημόσιας και της τοπικής διοίκησης και ομάδων οργανωμένου εγκλήματος. Η Εθνική Αστυνομία έχει αναπτύξει ένα Πρόγραμμα κατά του Οικονομικού Εγκλήματος για την περίοδο 2000-2006, το οποίο προβλέπει μέτρα κατά των εγκλημάτων που έχουν σχέση με δωροδοκία. Η Συνοριακή Αστυνομία έχει εφαρμόσει αρκετά μέτρα για την καταπολέμηση της δωροδοκίας. Υπάρχει απευθείας τηλεφωνικός αριθμός σε ανώνυμη βάση, κυτίο παραπόνων για τους επιβάτες που επιθυμούν να παραπονεθούν για τη συνοριακή αστυνομία καθώς και ειδική ομάδαπεύθυνη για την πρόληψη και ανίχνευση πρακτικών δωροδοκίας.

(2) COM(2003)142 final της 26.3.03.